भारतले सनातन पाराको भैयागिरी देखाउँदै जाने र नेपालले यो वा त्यो बहानामा सहँदै जाने हो भने राष्ट्रियताको विन बजाएर सरकार बनाएको वाम गठबन्धनको असली रुप जनताले शनैःशनैः एकदिन देखिसक्ने छन् । अहिले जनता हरेक कुरामा जानकार छन् । सूचनाको पहूँच हरेक जनताको हात हातमा भएको स्मार्ट फोनले सेकेण्ड सेकेण्डमा उपलब्ध गराइरहेको छ । यस्तो परिस्थितिमा सरकारले भित्र भएका कुराहरु बाहिर ल्याइदिनु पर्छ । नत्र सरकारको शाख एकाध घटनाबाटै ह्वात्तै गिर्न थाल्छ जस्तो कि यसपटक गिरेको महसुस गरिएको छ ।
